Here is a page extracted from Wikipedia that may contain CSS, HTML, and a lot of unformatted text.

Title: Gara de Zaragoza-Delicias
Content: A Gara de Zaragoza-Delicias ye una gara de ferrocarril de l'Administrador de Infraestructuras Ferroviarias, situata en a ciudat aragonesa de Zaragoza, en a linia 200 d'Adif. Ye a principal gara ferroviaria d'a ciudat de Zaragoza y d'a comunidat autonoma d'Aragón. Fue inaugurata o 7 de mayo de 2003, y dende o 5 de mayo de 2007 aculle tamién a Estación Central d'Autobuses de Zaragoza.

Conta con ueito vías, con andens d'una lonchitut de 400 metros cada un. Dende l'11 de chunio de 2008, opera o servicio de trens de redolada Cercanías Zaragoza en as vías 7 y 8.

Historia 
Fue prochectata por os arquitectos José María Valero y Carlos Ferrater, con Félix Arranz y Elena Mateu, y contoron con a colaboración d'o incheniero de camins Juan Calvo y d'o incheniero d'instalacions Juan Broseta, d'Ingeniería Proyectos Civiles y Tecnológicos SA. Ye una gara con un gran espacio interior de mas de seiscientos metros de largo por ciento uitanta d'amplo, configurada por tres vestibulos que organizan as circulacions d'os viachers a traviés d'una zona de salitas y atra de plegatas y o "transfer", a traviés d'un acceso central subterranio. En a frontera sud d'a gara yera prochectato o Museu d'o Ferrocarril d'Aragón, pero nunca no plegó a construir-se-ie.

A gara obtenió o Premio FAD de Arquitectura en 2004 y o Premio Brunel en l'anyo 2005.

Vinclos externos 

Delicias|Gara de Zaragoza-Delicias
Transporte en Zaragoza